

**EU IPA 2012 Twinning projekt HR 12 IB JH 01**

**„Podrška zatvorskom sustavu Republike Hrvatske“ (CRO PRISYS)**

U lipnju 2017. završava twinning projekt „Podrška zatvorskom sustavu Republike Hrvatske“ (CRO PRISYS).

Projekt je proveden kao uzajamna suradnja:

* Ministarstva pravosuđa Republike Hrvatske, Uprava za zatvorski sustav
* Njemačke zaklade za međunarodnu pravnu suradnju (IRZ), stariji voditelj na projektu,
* Ministarstva unutarnjih poslova Kraljevine Španjolske, Uprava za zatvorski sustav (SGIP) i Međunarodna i latinoamerička zaklada za upravu i javne politike (FIIAPP), kao mlađi voditelj na projektu.

Tijekom razdoblja od 15 mjeseci provedeno je 19 aktivnosti i 42 misije. U provedbi projekta je sudjelovalo 25 stručnjaka iz Njemačke i Španjolske.

Svi stručnjaci iz država članica, kao i stručnjaci iz Uprave za zatvorski sustav Ministarstva pravosuđa Republike Hrvatske te sudionici iz svih ustanova dionika bili su izuzetno motivirani i posvećeni provedbi aktivnosti, a njihova orijentiranost praktičnim rješenjima i zadacima dali su sljedeće konkretne rezultate:

* Pripremljene su preporuke za poboljšanje zakonodavnog okvira zatvorskog sustava.
* U skladu s najboljom praksom Evropske unije kreirana je strategija izobrazbe namijenjena Centru za izobrazbu, uključujući i preporuke za poboljšanje organizacijske strukture.
* Kreirani su programi izobrazbe te pripadajući materijali namijenjeni službenicima zatvorskog sustava.
* Više od 50 trenera završilo je obuku za trenere (ToT).
* Provedeno je 15 radionica za 200 sudionika u cilju poboljšanja stručnih i upravljačkih vještina zatvorskih službenika.
* Provedene su 2 studijske posjete Njemačkoj i Španjolskoj.
* Kreirana je Komunikacijska strategija za proaktivni pristup odnosima s javnošću.
* Ukupno 24 povjerenika za odnose s javnošću završilo je obuku s uspjehom.
* Kreiran je Akcijski plan za odnose s javnošću koji se odnosi i na period nakon završetka projekta.

U ustanovama korisnicama potrebno je osigurati kontinuirani rad radi implementiranja preporuka za budući razvoj koje su predložene u okviru svake komponente, a sve u svrhu dodatnog poboljšanja kvalitete i usklađivanja hrvatskog zatvorskog sustava sa standardima Europske unije.

Članovi tima uključenog u provedbu Twinning projekta zahvaljuju svima koji su sudjelovali u provedbi projekta na predanom radu i naporima uloženim za ostvarenje obvezujućih rezultata te na taj način doprinijeli uspješnoj provedbi projekta.

Završna svečanost

Vrijeme: 23. svibnja 2017. godine u 11:00 sati  
Mjesto: Ministarstvo pravosuđa, dvorana 706, Ulica grada Vukovara 49/7, Zagreb

Više informacija o projektu potražite na: [www.pravosudje.gov.hr](http://www.pravosudje.gov.hr); [www.irz.de](http://www.irz.de)